เวลาโอนตั๋วชนิดผู้ถือ กฎหมายจะบัญญัติวิธีการโอนตั๋วไว้ในมาตราใด
กรณีผู้โอนตั๋วชนิดผู้ถือ ผู้ทรงตั๋วชนิดผู้ถือ  ตั๋วชนิดผู้ถือนั้นมีเฉพาะในตั๋วแลกเงิน  กับเช็คเท่านั้น แล้วเวลาโอนตั๋วชนิดผู้ถือ กฎหมายจะบัญญัติวิธีการโอนตั๋วไว้ในมาตรา  918

มาตรา  918    บัญญัติว่า ตั๋วแลกเงินอันสั่งให้ใช้เงินแก่ผู้ถือนั้น  ท่านว่าย่อมโอนไปเพียงด้วยส่งมอบให้กัน ถ้าได้รับเช็คจ่ายเงินสดหรือผู้ถือมา  จะโอนเช็คฉบับนี้ต่อก็โอนโดยการส่งมอบเฉย ๆ ไม่ต้องไปลงลายมือชื่อ

เพราะฉะนั้น  ผู้ที่โอนเช็คชนิดผู้ถือไปโดยการส่งมอบ  ต่อมาปรากฏว่าธนาคารปฏิเสธ การจ่ายเงินตามเช็คฉบับดังกล่าว  ถามว่า  ผู้โอนเช็คต้องรับผิดตามเช็คหรือไม่  อย่างนี้  ผู้โอนก็ไม่ต้องรับผิด  เพราะไม่ได้ลงลายมือชื่อ  ซึ่งก็จะโยงไปมาตรา  900  ทั้งสิ้น

ผู้โอนเช็คชนิดผู้ถือจะต้องรับผิดตามตั๋วเงินเมื่อใด ? 

จะต้องรับผิดก็ต่อเมื่อไปลงลายมือชื่อสลักหลัง   กฎหมายบัญญัติไว้ในมาตรา  918  ว่า  ตั๋วผู้ถือนั้นเวลาโอน   โอนโดยการส่งมอบเฉย ๆ ไม่ต้องไปสลักหลัง  เพราะฉะนั้น    ถ้าหากว่าผู้โอนเช็คชนิดผู้ถือไปสลักหลังเช็คผู้ถือเมื่อใด  เมื่อนั้นแหละความรับผิดจะเกิดขึ้น   เมื่อใดไปลงลายมือชื่อก็รับผิดทันที  แล้วรับผิดฐานะอะไร ต้องรับผิดฐานะ  “ผู้รับอาวัล” ตามมาตรา  921  ที่บัญญัติว่า  “การสลักหลังตั๋วแลกเงิน  ซึ่งสั่งให้ใช้เงินแก่ผู้ถือนั้น  ย่อมเป็นเพียงประกัน  (อาวัล)  สำหรับผู้สั่งจ่าย”
กฎหมายตั๋วเงิน-เช็ค,ประมวลกฎหมายแพ่งและพาณิชย์